Besluit oor Moroe kom dalk Vrydag | Netwerk24
Besluit oor Moroe kom dalk Vrydag
30 Junie 2020 17:46
Thabang Moroe, KSA se geskorste uitvoerende hoof. Foto: Elizabeth Sejake
’n Besluit oor die lot van Thabang Moroe, Krieket Suid-Afrika (KSA) se geskorste uitvoerende hoof, kan moontlik Vrydag deur dié beheerliggaam se raad geneem word.
Moroe is in Desember geskors vir beweerde wanbestuur, hangende ’n onafhanklike forensiese ondersoek na bestuurspraktyke by KSA. Die eerste verslag van die forensiese oudit is twee weke gelede deur KSA se lederaad in ontvangs geneem.
KSA het Dinsdagmiddag laat in ’n verklaring gesê sy raad het Maandagaand ’n vergadering gehad waarin die eerste verslag bespreek is. Daar sal Vrydag ’n opvolgvergadering wees, waar die nodige stappe gedoen sal word met betrekking tot die verslag se bevindinge en aanbevelings, lui die verklaring.
Tog sal daar beslis opgetree kan word oor die kwessie van die geskorste uitvoerende hoof ná aanleiding van die eerste verslag.
KSA sê daar was ’n vertraging in die ontvangs van die finale verslag, maar dat hy verwag om dit volgende week te kry. Tog sal daar “beslis opgetree kan word oor die kwessie van die geskorste uitvoerende hoof ná aanleiding van die eerste verslag,” sê Chris Nenzani, KSA se president en voorsitter van die raad.
“Ek wil dit duidelik stel dat die raad die kwessie met dringendheid hanteer en dat hy daartoe verbind is om die saak onmiddellik af te handel,” sê Nenzani.
Meer oor: Chris Nenzani | Thabang Moroe | Suid-Afrika | Krieket | Ksa | Geskois | Besluit | Uitvoerende Hoof
Beauty nie tevrede met transformasie
3de geskorste hoë van KSA hoor gou sy lot
1ste deel van Moroe-verslag Vrydag verwag
Moroe oorweeg regsopsies, sê prokureur